આથી તેઓએ તા. ૧૦-૨-૨૦૧૬ના રોજ એસીબીનો સંપર્ક કરી ફરિયાદ નોંધાવી હતી. ફરિયાદના આધારે પીઆઇ જીડી પલસાણાએ સ્ટાફની મદદ લઇ સિટી સર્વેની કચેરીમાં છટકુ ગોઠવી મેઇન્ટેનન્સ સર્વૈયર પ્રદિપસિંહ રાજને તાહિરભાઇ વ્હોરા પાસેથી રૂ. ૧૬,૫૦૦ની લાંચ લેતા ઝડપી પાડી ધરપકડ કરી હતી. બીજી બાજુ ભરૂચ એસીબી પીઆઇ પી.ડી. બારોટે તેમના વડોદરા સ્થિત નિવાસસ્થાને સર્ચ કર્યું હતું. સર્ચમાં તેઓના નામના મહારાષ્ટ્ર બેન્કનું મળી આવેલ એકાઉન્ટ સીઝ કરી વધુ તપાસ હાથ ધરી છે તેમ મદદનીશ નિયામકે વધુમાં જણાવ્યું હતું.